עונת 2007/2008 ב-NBA

עונת 2007/2008 היא העונה ה-62 של ליגת ה-NBA. העונה הסתיימה כשבוסטון סלטיקס זכתה בתואר האליפות ה-17 שלה לאחר שניצחה בסדרת הגמר את לוס אנג'לס לייקרס בתוצאה 2–4. פול פירס זכה בתואר ה-MVP של סדרת הגמר לאחר שקלע 21.8 נקודות ומסר 6.3 אסיסטים בממוצע למשחק. ל-MVP של העונה הסדירה נבחר לראשונה קובי בראיינט מלוס אנג'לס לייקרס שקלע 28.3 נקודות בממוצע למשחק לאורך העונה והוביל את קבוצתו למאזן הטוב במערב (57-25).

לפני עונת 2007/2008 ובמהלכה בוצעו מספר טריידים משמעותיים שהשפיעו רבות על הקבוצות המעורבות ויצרו תחרות חדשה בצמרת הליגה. מינסוטה טימברוולבס נפרדה מקווין גארנט לאחר 12 עונות בקבוצה ושלחה אותו לבוסטון סלטיקס, שם הצטרף לריי אלן שעבר לסלטיקס שלושה ימים קודם לכן ולכוכב הקבוצה המקומית פול פירס. "השלישייה הגדולה" בבוסטון הובילה את הקבוצה למאזן הטוב בליגה (66-16) ולאליפות ה-NBA אחרי שבעונה הקודמת ניצחו הסלטיקס 24 משחקים בלבד. בפברואר 2008 צירפה לוס אנג'לס לייקרס את פאו גאסול, כוכב ממפיס גריזליס ב-6 וחצי העונות האחרונות. הלייקרס אומנם הפסידו בסדרת הגמר של עונת 2007/2008 אך צירופו של גאסול עזר ללייקרס לזכות באליפות ה-NBA בשתי העונות הבאות. מעברים בולטים נוספים באותו החודש כוללים את הטרייד ששלח את שאקיל אוניל ממיאמי היט לפיניקס סאנס ואת הטרייד ששלח את ג'ייסון קיד לדאלאס מאבריקס אחרי 6 וחצי עונות מוצלחות בניו ג'רזי נטס. בעונת 2010/11 עזר קיד למאבריקס לזכות לראשונה באליפות ה-NBA.

דראפט 2007
הדראפט בשנה זו התקיים ב-28 ביוני 2007 במדיסון סקוור גארדן, אולמה של הניו יורק ניקס. בהגרלה (לוטרי) זכו הפורטלנד טרייל בלייזרס בבחירה הראשונה, שניצלו אותה כדי לבחור את גרג אודן מאוניברסיטת המדינה של אוהיו לאחר התלבטות בינו לבין קווין דוראנט מאוניברסיטת טקסס. אודן נפצע בברכו לפני תחילת העונה ונאלץ להחמיץ את העונה כולה. במהלך הקריירה סבל אודן מפציעות רבות שהגבילו אותו ל-105 משחקי NBA בסך הכול ומנעו ממנו לפרוץ ולממש את מלוא הפוטנציאל שהפגין בצעירותו. בעוד אודן התקשה להשאיר חותם ב-NBA, קווין דוראנט הפך לאחד השחקנים המובילים בליגה בשנים הבאות, ואף זכה בתואר ה-MVP של העונה הסדירה בעונת 2013/2014. שחקנים בולטים אחרים שנבחרו בדראפט 2007 כוללים את אל הורפורד (בחירה שלישית), מייק קונלי (4), ג'ואקים נואה (10), ומארק גאסול (48).

חילופי מאמנים
 קבוצה  מאמן נכנס  מאמן יוצא לפני תחילת העונה שארלוט בובקאטס  סם וינסנט  ברני ביקרסטאף יוסטון רוקטס  ריק אדלמן  ג'ף ואן גנדי אינדיאנה פייסרס  ג'ים אובראיין  ריק קרלייל ממפיס גריזליס  מארק אייברוני  טוני בארון אורלנדו מג'יק  סטן ואן גנדי  בראיין היל סקרמנטו קינגס  רג'י ת'יאוס  אריק מוזלמן סיאטל סופרסוניקס  פי. ג'יי. קרליסימו  בוב היל במהלך העונה שיקגו בולס  ג'ים בוילן  סקוט סקיילס

אולסטאר
סוף שבוע האולסטאר של שנת 2008 נערך בניו אורלינס ארנה, אולמה הביתי של ניו אורלינס הורנטס. האירוע החל ב-15 בפברואר 2008 והסתיים במשחק האולסטאר ב-17 בפברואר.

המאמנים במשחק האולסטאר היו דוק ריברס מבוסטון סלטיקס המזרחית וביירון סקוט מניו אורלינס הורנטס המערבית. את החמישיות למשחק האולסטאר בחרו האוהדים ואת השחקנים המחליפים בחרו המאמנים בליגה. קווין גארנט מבוסטון סלטיקס קיבל את מספר הקולות הרב ביותר בהצבעת הקהל לשחקני החמישייה (2,399,148) אך נאלץ להחמיץ את המשחק עצמו בשל פציעה. במשחק עצמו ניצחה קבוצת המזרח בתוצאה 128–134. לברון ג'יימס מקליבלנד קאבלירס שקלע 27 נקודות, לקח 8 ריבאונדים ומסר 9 אסיסטים במשחק נבחר ל-MVP של משחק האולסטאר בפעם השנייה בקריירה.

חמישיית המזרח כללה את ג'ייסון קיד, דוויין וייד, לברון ג'יימס, כריס בוש (שהחליף את קווין גארנט הפצוע) ודווייט הווארד. חמישיית המערב כללה את אלן אייברסון, קובי בראיינט כרמלו אנתוני, טים דאנקן ויאו מינג.

העונה הסדירה
ממוזער|לברון ג'יימס, מלך הסלים של העונה
 מזרח # קבוצה ניצחונות הפסדים אחוז ניצחונות פער מהמובילה 1 בוסטון סלטיקס*  66  16  0.805  – 2 דטרויט פיסטונס*  59  23  0.720  7 3 אורלנדו מג'יק*  52  30  0.634  14 4 קליבלנד קאבלירס  45  37  0.549  21 5 וושינגטון ויזארדס  43  39  0.524  23 6 טורונטו ראפטורס  41  41  0.500  25 7 פילדלפיה 76'  40  42  0.488  26 8 אטלנטה הוקס  37  45  0.451  29      9 אינדיאנה פייסרס  36  46  0.439  30 10 ניו ג'רזי נטס  34  48  0.415  32 11 שיקגו בולס  33  49  0.402  33 12 שארלוט בובקאטס  32  50  0.390  34 13 מילווקי באקס  26  56  0.317  40 14 ניו יורק ניקס  23  59  0.280  43 15 מיאמי היט  15  67  0.183  51
 מערב # קבוצה ניצחונות הפסדים אחוז ניצחונות פער מהמובילה1 לוס אנג'לס לייקרס*  57  25  0.695  –2 ניו אורלינס הורנטס*  56  26  0.683  13 סן אנטוניו ספרס  56  26  0.683  14 יוטה ג'אז*  54  28  0.659  35 יוסטון רוקטס  55  27  0.671  26 פיניקס סאנס  55  27  0.671  27 דאלאס מאבריקס  51  31  0.622  68 דנוור נאגטס  50  32  0.610  7     9גולדן סטייט ווריורס   48  34  0.585  910פורטלנד טרייל בלייזרס  41  41  0.500  1611סקרמנטו קינגס  38  44  0.463  1912לוס אנג'לס קליפרס   23  59  0.284  3413מינסוטה טימברוולבס  22  60  0.268  3514ממפיס גריזליס  22  60  0.268  3515סיאטל סופרסוניקס  20  62  0.244  37
*כוכבית מסמנת קבוצה שסיימה ראשונה בבית שלה.
ניו אורלינס דורגה מעל סן אנטוניו בשל יתרון במפגשים הישירים בין הקבוצות.
יוטה דורגה מעל יוסטון ופיניקס מאחר שהיא סיימה את העונה הסדירה כראש הבית שלה.

מובילי הקטגוריות הסטטיסטיות
 קטגוריה  שחקן  קבוצה  ערך נקודות למשחק  לברון ג'יימס  קליבלנד קאבלירס  30.0 ריבאונדים למשחק  דווייט הווארד  אורלנדו מג'יק  14.2 אסיסטים למשחק  כריס פול  ניו אורלינס הורנטס  11.6 חטיפות למשחק  כריס פול  ניו אורלינס הורנטס  2.7 חסימות למשחק  מרכוס קמבי  דנוור נאגטס  3.6 אחוזים מהשדה  אנדריס ביידרינש  גולדן סטייט ווריורס  62.6% אחוזים לשלוש  ג'ייסון קאפונו  טורונטו ראפטורס  48.3% אחוזים מקו העונשין  פג'ה סטויאקוביץ'  ניו אורלינס הורנטס  92.9% נקודות מדד  לברון ג'יימס  קליבלנד קאבלירס  29.1

פרסים
ממוזער|שמאל|170px|קובי בראיינט, ה-MVP של העונה הסדירה
 MVP של העונה הסדירה - קובי בראיינט, לוס אנג'לס לייקרס
 שחקן ההגנה של העונה - קווין גארנט, בוסטון סלטיקס
 רוקי העונה - קווין דוראנט, סיאטל סופרסוניקס
 השחקן השישי של העונה - מאנו ג'ינובילי, סן אנטוניו ספרס
 השחקן המשתפר של העונה - הידו טורקוגלו, אורלנדו מג'יק
 מאמן העונה - ביירון סקוט, ניו אורלינס הורנטס
 מנהל העונה - דני איינג', בוסטון סלטיקס
 פרס הספורטיביות - גרנט היל, פיניקס סאנס
 פרס האזרחות - צ'אנסי בילאפס, דטרויט פיסטונס

פרסים עונתיים
+ חמישיות העונה החמישייה הראשונה החמישייה השנייה החמישייה השלישית כריס פול (ניו אורלינס)  סטיב נאש (פיניקס)  מאנו ג'ינובילי (סן אנטוניו) קובי בראיינט (לייקרס)  דרן ויליאמס (יוטה)  טרייסי מקגריידי (יוסטון) לברון ג'יימס (קליבלנד) דירק נוביצקי (דאלאס)  פול פירס (בוסטון) קווין גארנט (בוסטון)  טים דאנקן (סן אנטוניו)  קרלוס בוזר (יוטה) דווייט הווארד (אורלנדו)  אמארה סטודמאייר (פיניקס)  יאו מינג (יוסטון)

+ חמישיות ההגנה החמישייה הראשונה החמישייה השנייה קובי בראיינט (לייקרס)  כריס פול (ניו אורלינס) ברוס בואן (סן אנטוניו)  ראג'ה בל (פיניקס) קווין גארנט (בוסטון)  טיישון פרינס (דטרויט) טים דאנקן (סן אנטוניו)  שיין באטייה (יוסטון) מרכוס קמבי (דנוור)  דווייט הווארד (אורלנדו)

+ חמישיות הרוקיז החמישייה הראשונה החמישייה השנייה אל ת'ורנטון (קליפרס)  חואן קרלוס נבארו (ממפיס) קווין דוראנט (אוקלהומה סיטי)  רודני סטאקי (דטרויט) ג'ף גרין (אוקלהומה סיטי)  ג'מריו מון (טורונטו) לואיס סקולה (יוסטון)  ת'דאוס יאנג (פילדלפיה) אל הורפורד (אטלנטה)  קארל לנדרי (יוסטון)

פלייאוף 2008
סגל האלופה, בוסטון סלטיקס: פול פירס, קווין גארנט, ריי אלן, ראז'ון רונדו, קנדריק פרקינס, ג'יימס פוזי, לאון פואו, סם קאסל, פי. ג'יי. בראון, גלן דייוויס, אדי האוס וטוני אלן (בראיין סקלבריני, סקוט פולארד וגייב פרואיט נכללו בסגל אך לא השתתפו בפלייאוף).מאמן ראשי: דוק ריברס.

קישורים חיצוניים

הערות שוליים

2007/2008
NBA
NBA
קטגוריה:2007 בארצות הברית
קטגוריה:2008 בארצות הברית